
Vara võtmine Narva Linnavalitsuse 
Linnavara- ja Majandusameti bilanssi (Raja 5)
1. Asjaolud ja menetluse käik

Narva Noorte Meremeeste Klubi pöördus 11.04.2008 Narva Linnavalitsuse poole taotlusega anda Joaoru piirkonnas asuv garaažihoone asukohaga Raja 5, Narvas, klubi bilansist Linnavara– ja Majandusameti bilanssi või võtta vastu otsus hoone mahakandmise kohta. Garaažihoone on Narva Noorte Meremeeste Klubi bilansis alates 1996. a märtsist. Klubi ei kasuta hoonet juba üle 15 aasta. Hoones puudub valve ja seal on korduvalt olnud tulekahjud.  
Hoone kasutamiseks on vaja suuri kapitalimahutusi, mis klubi eelarves puuduvad.

Hoone, bilansilise maksumusega 3500 krooni, paikneb endise lasketiiruhoone asukohaga Raja 5, Narvas, teenindusmaal pindalaga 13 101 m2. 
Garaažihoone ei olnud kantud hooneregistrisse ega ole kantud ka ehitisregistrisse. Omal ajal jäi nimetatud hoone haridusosakonnal munitsipaalomandisse üleantavate ehitiste nimekirja arvamata.

Garaažihoone alune maa kuulub maa-ala koosseisu, mida hõlmab Arhitektuuri- ja Linnaplaneerimise Ameti algatatud Joaoru ja selle lähiala detailplaneering (Narva Linnavolikogu 09.12.2004 otsus nr 156/46). Käesoleval ajal on tehtud keskkonnamõju strateegiline hindamine ja on toimunud KMSH aruande avalik arutelu. 

Narva Linnavalitsuse linnavarakomisjoni istungil 22.02.2006 (protokoll nr 4) arutati garaažiga seotud küsimuse võimalikke lahendusi ning võeti vastu otsus:
Linnavara- ja Majandusametil algatada pärast detailplaneeringu kinnitamist Narva linnas Joaoru piirkonnas paikneva ehitise hõivamise menetlus.

Narva Noorte Meremeeste Klubi taotlust arutati linnavarakomisjoni 16.04.2008 istungil (protokoll nr 4) ning võeti vastu otsus:

Narva Noorte Meremeeste Klubil anda üle ja Linnavara- ja Majandusametil võtta oma bilanssi garaažihoone, bilansilise maksumusega 3 500 krooni, asukohaga Raja 5, Narvas.

2. Õiguslikud järeldused

Vastavalt kohaliku omavalitsuse korralduse seaduse ( 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu  21.06.2005.a määrusega nr 20/57 kinnitatud “Linnavara eeskirja”, muudetud Narva Linnavolikogu 17.01.2008 määrusega nr 1,  punkti 25 kohaselt otsuse linnavara, sealhulgas linnavara 100% kulumiga, üleandmise kohta ühelt struktuuriüksuselt või linnaasutuselt teisele, võtab vastu linnavalitsus.
3. Otsus 

Narva Noorte Meremeeste Klubil (registrikood 75009160) anda üle ja Narva Linnavalitsuse Linnavara- ja Majandusametil (registrikood 75029837) võtta oma bilanssi garaažihoone, bilansilise maksumusega 3 500 krooni, asukohaga Raja 5, Narva.
4. Rakendussätted

4.1. Halduskohtumenetluse seadustiku § 9 lõke 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse  poolt korralduse teatavakstegemise päevast.
4.2. Korraldus jõustub seadusega sätestatud korras.

